Շառլ Ազնաւուրը անտարբեր չմնաց նաեւ Հայաստանի մէջ տեղի ունեցած թաւշեայ, ժողովրդական յեղափոխութեան նկատմամբ եւ ինծի ուղղուած վերջին նամակին մէջ մասնաւորապէս գրած էր. «Անմիջապէս որ առողջութիւնս թոյլ տայ, ջերմօրէն կը փափաքիմ այցելել այս Նոր Հայաստանը եւ ծանօթանալ այն առողջ ուժերուն, որոնք պիտի կերտեն մեր ազգի ապագան»։ Մեծ վարպետը կը պատրաստուէր Հայաստան այցելելու գալ շաբաթ, Ֆրանսախօս երկիրներու միջազգային կազմակերպութեան տասնեօթներորդ վեհաժողովին առիթով եւ անոր խոստացած էի ծանօթացնել Նոր Հայաստանին, խոստացած էի, որ ան միանգամայն պիտի զգայ Նոր Հայաստանի յաղթանակած քաղաքացիի լաւատեսութիւնն ու ոգին: